Градска управа за урбанизам и грађевинске послове Града Новог Сада, даје следеће

**ОБАВЕШТЕЊЕ**

ОБАВЕШТАВАМО ГРАЂАНЕ ДА ЈЕ УСЛЕД ОКОЛНОСТИ ИЗАЗВАНИХ ВИРУСОМ COVID-19 **OДЛОЖЕНО ОДРЖАВАЊЕ ЈАВНЕ СЕДНИЦЕ КОМИСИЈЕ ЗА ПЛАНОВЕ, КОЈA ЈЕ БИЛA ЗАКАЗАНA ЗА 06. АВГУСТ 2020. ГОДИНЕ У 9.00 ЧАСОВА,** У ПЛАВОЈ САЛИ СКУПШТИНЕ ГРАДА НОВОГ САДА, НА КОЈОЈ ЈЕ БИЛО ПРЕДВИЂЕНО РАЗМАТРАЊЕ ПРИМЕДБИ, ПРЕДЛОГА И СУГЕСТИЈА НА:

1. Нацрт одлуке о изменама и допунама Плана генералне регулације простора за мешовиту намену западно од Суботичког булевара и северно од Булевара војводе Степе у Новом Саду (локалитет атлетског стадиона и др.), након јавног увида,
2. Нацрт плана детаљне регулације простора за пословање у блоку број 1 у северном делу Буковца, након јавог увида,
3. Нацрт плана детаљне регулације простора за проширење становања – Клиса у Старим Лединцима, након јавног увида,
4. Нацрт одлуке о изменама и допунама Плана генералне регулације простора за мешовиту намену западно од Суботичког булевара и северно од Булевара војводе Степе у Новом Саду (због промене ширине коридора далековода 110 kV), након јавног увида
5. Нацрт одлуке о изменама и допунама Плана генералне регулације Сремске Каменице са окружењем (због промене ширине коридора далековода 110 kV), након јавног увида и
6. Нацрт одлуке о изменама и допунама Плана генералне регулације простора за мешовиту намену између Булевара Европе, Булевара цара Лазара, улица Стражиловске и Жарка Зрењанина, Булевара Михајла Пупина, улица Јеврејске и Футошке у Новом Саду (локалитет у Улици цара Душана број 2) након јавног увида.

НОВИ ТЕРМИН ОДРЖАВАЊА ЈАВНЕ СЕДНИЦЕ НАКНАДНО ЋЕ БИТИ ОБЈАВЉЕН КАДА СЕ ЗА ТО СТЕКНУ УСЛОВИ.